ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
24 มิ.ย. 2558

สรุปภาวะตลาดภาคเช้า : SET ปรับขึ้น – SET ปรับตัวขึ้น หลักๆเป็นแรงหนุนจากกลุ่มพลังงาน ซึ่งได้รับ Sentiment เชิงบวกตามการปรับขึ้นของราคาน้ำมันดิบเมื่อคืน ส่วนประเด็นสำคัญอื่นๆ ยังนิ่งๆ ทั้งสถานการณ์การแพร่ระบาดของ MERS ในไทย และกรีซซึ่งรอการเจรจาอีกครั้งในคืนนี้ ทั้งนี้ SET ปิดภาคเช้าที่ระดับ 1515.59 จุด (+0.82%) ด้วยมูลค่าซื้อขาย 1.9 หมื่นลบ. กลุ่มหลัก พลังงาน และ ICT ปิดบวก +1.3% และ 1.0% ตามลำดับ ส่วนแบงก์ ปิดบวกเล็กน้อย +0.6% ด้านตลาดภูมิภาคส่วนใหญ่อยู่ในแดนบวกระดับเขียวบางๆ
กลยุทธ์ที่แนะนำ : ช่วงบ่าย: ติดตามแนวรับระยะสั้น ซึ่งปรับขึ้นมาอยู่ที่ 1510-1505 จุด หากไม่ต่ำกว่า จะปรับขึ้นได้ต่อในทันที โดยขึ้นทะลุผ่าน 1518 จุด จะเป็นสัญญาณที่ดีขึ้น และมีแนวต้านถัดไปที่ 1525 จุด ส่วนกรณีมองผิดคาด ต่ำกว่า 1505 จุด มีแนวโน้มกลับลงมาเคลื่อนไหวบริเวณ 1500 จุดอีกครั้ง ประเด็นติดตามที่คาดมีนัยต่อตลาด คือ ตัวเลขส่งออกวันพรุ่งนี้ กลยุทธ์ อ่อนตัวเป็นโอกาสซื้อสะสม ส่วนการเก็งกำไร ยังทำได้ ทั้งนี้ หุ้นแนะนำตามสัญญาณเทคนิค ได้แก่ NWR (รับ 1.88 ต้าน 2.00 Cut 1.84) และ PCA (รับ 4.70 ต้าน 5.20 Cut 4.52)